《春夜同屠泠玄于该博堂前坐月》
明代·茅元仪

杯停花睡正三更，寂寂闲除澹虑生。
月洗纤云天似润，风摇狂虑柳如酲。
乍寻诗味抽春笋，难冷交情炙冻笙。
留得一诗存胜日，侵晨又去伴啼莺。

作者简介：湖州府归安人，字止生，号石民。茅坤孙。好谈兵，天启初，为孙承宗幕僚。崇祯初，上《武备志》，为翰林待诏。后任副总兵，守觉华岛，旋以兵变论戍漳浦。边事急，再请募死士勤王，权臣不许，悲愤纵酒卒。有《暇老斋笔记》、《野航史话》、《石民集》等，所辑《武备志》网罗历代军事著作，附有大量插图，尤具资料价值。